Here is a page extracted from Wikipedia that may contain CSS, HTML, and a lot of unformatted text.

Title: Guillem Nicolau
Content: Guillem Nicolau estió un humanista aragonés que vivió en o sieglo XIV. Estió capellán en a Cort de Pero IV o Ceremonioso y de Chuan I o Cazataire, y aduyant d'a escribanía d'a Cancellería. O 30 de chulio de 1366 estió nombrau aduyant de rechistro en a cort d'a reina. Posteriorment s'establió en Maella, an que yera retor en 1387.

Tradució obras d'o latín enta o catalán y de revés. No se conoixen as calendatas y puestos de naiximiento y defunción, pero o suyo nombre amaneix en documentos dende 1366 dica 1390.

Guillén Nicolau tradució ta o Rei d'Aragón o Chronicon Siculum u Chronicon Siciliae ta o catalán y as Cròniques d'Aragó, Cròniques dels Reis d'Aragó u Crònica General d'en Pere el Cerimoniós ta o latín
.  Tamién tradució vinte epistolas d'as Heroidas d'Ovidio, escribindo unas glosas debant de cadaguna a modo d'introducción, que resumiban o suyo argumento. Ista traducción ye encara inedita, pero será publicada luego.

O Gubierno d'Aragón dio en a suya honor o nombre Guillem Nicolau a o premio literario en luenga catalana que convoca anyalment (encara que con bellas interrupcions) dende 1986.

Referencias 

Escritors d'Aragón
Escritors en catalán